Til fiskepakkerier

**PROSJEKT TRYGG SJØMATTRAILER**

**– et samarbeid mellom transportkjøpere og Statens Vegvesen**

Nå er det på tide å kontrollere vogntog igjen!

Som en følge av en utfordrende situasjon med økt mengde vogntog på norske vinterveier fortsetter Fiskeri og havbruksnæringens Landsforening (FHL) samarbeidet med Statens Vegvesen om prosjektet Trygg Trailer for sjømatnæringen. Prosjektet startet som et initiativ fra Nova Sea AS på Lovund, som inviterte FHL til å få spre prosjektet i resten av næringen. Denne oppfordringen tok vi, og prosjektet har nå vært gjennomført på 11 pakkerier i region nord i tre vintersesonger, og denne høsten håper vi på å få med enda fler.

Nå har Vegdirektoratet satt av midler til å utvide prosjektet til å bli nasjonalt og skal favne alle brukere av tungtransport, noe vi ser svært positivt på! Siden i fjor har også prosjektet gjennomgått et løft, og vi har langt mer ressurser å kople oss på, både kontrollører, rådgivere i Statens Vegvesen, bedre materiell, egen nettside og oppfølging.

Vi som transporttjenestekjøper har også vi et ansvar i å sørge for at de bilene som benyttes til fisketransport er egnet for norske vinterveier.

Prosjektet er viktig grep for å få bedre kontroll over vogntogsikkerheten, og er som følger: Bedriften melder pakkeriet på prosjektet direkte til Statens Vegvesen via den kontaktmail som er oppført i link nedenfor. Statens Vegvesen kommer så til pakkeriet for rådgivning og opplæring av pakkeriets utvalgte kontrollpersoner.

På dette besøket er det en fordel at selskapet ledelse, pakkerisjef og en eller flere prosjektansvarlige på pakkeriet er til stede. Her går Vegvesenet, sammen med bedriften gjennom gode løsninger for gjennomføringen, orienterer om lover og regler for dekk og utstyr som skal være i orden på vogntog, og bedriften får opplæring i en enkel kontroll av kjøretøy. Denne kontrollen skal gjennomføres på alle vogntog før de forlater pakkeriet og foretas gjennom en enkel sjekkliste. Etter gjennomført kontroll får sjåføren med informasjon om regelverk på sitt språk, hansker, refleksvest, samt en liten oppmerksomhet fra bedriften for samarbeidsviljen (frivillig).

Er ikke vogntoget godt skodd, eller i verste fall ikke egnet for å ferdes på vintervei følges en oppsatt prosedyre for dette. Gjelder det mindre mangler sender bedriften brev med krav om utbedring til transportør, er kjøretøyet ikke egnet for videre kjøring kan det holdes tilbake, evt kontakt Vegvesenet og politi.

Det er flere fordeler med dette prosjektet: Vogntogene vi sender fullastet med sjømat tilfredsstiller norske krav og regler, veiene blir tryggere å ferdes på, sjåførene får bedre rammebetingelser fra arbeidsgiver, sjømaten kommer trygt frem og vi unngår negative mediesaker der sjømattransporter fremstår som veiværstinger.

Dette er en vinn-vinnsituasjon!

Prosjektet innebærer en innsats fra dere, men Vegvesenet vil bistå med opplæring og oppfølging underveis, og vil være tilgjengelig ved spørsmål og rådgivning. Politi kan også koples på dersom det blir utfordringer med sjåfør eller transportør som følge av tilbakeholdelse av last.

Påmelding Trygg Sjømattrailer gjøres her:

<http://www.vegvesen.no/Kjoretoy/Yrkestransport/trygg-trailer/for-bedrifter/kontaktpersoner>

Husk å skrive hvilken bedrift det gjelder, ca antall vogntog per uke i vinterhalvår og kontaktperson med kontaktinfo.

Mer info? Sjekk <http://www.vegvesen.no/Kjoretoy/Yrkestransport/trygg-trailer/siste-nytt>

<http://www.vegvesen.no/_attachment/671367/binary/978009?fast_title=Faktaark+Trygg+Trailer.pdf>

Vennlig hilsen

Fiskeri- og havbruksnæringens landsforening

Marit Bærøe, prosjektansvarlig Trygg Trailer

Tlf 90 54 10 42, marit.baroe@fhl.no